«Зауркъан и дыщэ фалъэ»
УсакIуэ, тхакIуэ Хьэту Пётр апхуэдэу зыфIища тхылъыр «Iуащхьэмахуэ» тхылъ тедзапIэм къыщы-дэкIащ.
ТхакIуэм зэхилъхьа таурыхъхэмрэ хъыбархэм- рэ щIэблэр гъащIэм хуэзыущий дерс щхьэпэхэмкIэ гъэнщIащ. Таурыхъ къэс, зэрыхабзэу, фIыр ем щытокIуэ, адыгэм пщIэ лей зыхуащI нэхъыжьхэм я ущием «тIуащIибл щызэпащIэ», пэжым бжьыпэр щеубыд. Аращ таурыхъым и мыхьэнэ нэхъыщхьэу щытыпхъэри.
Адыгэбзэ зэгъэкIуакIэ тха тхылъым и кIыхьагъкIэ ущрохьэлIэ куэдым яIэщIэхужу хуежьа псалъэхэмрэ псалъэуха ухуэкIэхэмрэ. Абыхэми удахьэх.
«Шу закъуэ Аслъэнбэч», «Зауркъан и дыщэ фалъэ», «Вындыжь хуамыгъэдэха лъэIу», «Пшынауэмрэ шейтIанымрэ» тхыгъэхэр зэрыгъэщIэгъуэным къищынэмыщIауэ, зыкIи узыпэмыплъа кIэух яхуищIащи, таурыхъхэр щIэщыгъуэ дыдэщ.
Сабийхэм я къэухьым сыткIи къезэгъ сурэт нурыбэхэр, языныкъуэ едзыгъуэхэм дахащэу хэухуэна дзапэ уэрэдхэр ди цIыкIухэм гунэс зэращыхъунум шэч хэлъкъым.
Жанхъуэт Зузэ.
